  Анжелика Тихонова корреспондент 2020-тӥ арын Кизнер – Грак сюреслэсь кык люкетсэ тупатъялозы. Оглом 9 иськем 225 метрзэ выльдозы. Со сярысь элькун тӧролэн но кивалтэтлэн пресс-службазы ивортэ. Тупатъян ужъёс Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектос улсын мыно Туннэ нуналлы сюреслэн Грак ёросысь люкетысьтыз вужмем шобретсэ куштӥзы ини, али асфальтобетон суретлэсь ӵошкытатӥсь сӥзэ вӧлдо. Ӵектосъя сюресэз асфальтобетонэн кык сӥен шобыртозы, сюрес дуръёсты юнматозы. 16-тӥ пӧсьтолэзе сюресчиос Грак но Кизнер ёросъёслэн гожазы Бемыж гурт пала выжозы. Отын озьы ик сюреслэсь вужмем сӥзэ куштозы, кык сӥен выль асфальтобетон вӧлдозы, сюрес дуръёсты юнматозы. Со сяна, мер транспортэ пуксён интыосты умоятозы. Со сюрес – одӥг гинэ магистраль, кудӥз куинь ёрос центръёслы герӟа – Алнашез, Граезк но Кизнерез. Туннэ лэсьтӥськись люкетъёс тупатъян ужъёсты вазен кулэ каро вал ини. Со сяна, али Алнаш но Грак ёросъёсын Алнаш – Грак сюреслэн кык люкетаз ужало. Туэ йӧскалык ӵектос улсын улосвыл сюресъёслэсь 19 люкетъёссэс тупатъялом Ярослав Семёнов, Удмуртиысь кивалтэтлэн тӧроезТодэ вайытом, элькунамы йӧскалык ӵектос улсын тупатъян ужъёс чакламлэсь ӝоггес мыно.  Тегъёс: Авто Кизнер Удмуртия сюресъёс тупатъянужъёс Грак ЯрославСемёнов  